钦定古今图书集成/历象汇编/庶征典/第119卷 > 明一
## 钦定古今图书集成/历象汇编/庶征典/第119卷 > 明一

### 太祖吴元年冬十月福州地震

按：《明昭代典则》云云。

### 洪武元年夏六月瑞州府地震

按：《江西通志》云云。

洪武五年地震。

按《明昭代典则》：“洪武五年八月，太原府徐沟县西北
地震，自癸未至乙酉日。”

按《广东通志》：“洪武五年四月，广州地震。”旧志“四月二
十一日辰时地震，是年八月二十日卯时又震，有声
如雷，地坼二三里许。”

### 惠宗建文元年京师地震

按《正气纪》：《惠宗本纪》：建文元年三月，京师地震，求直
言。监察御史尹昌隆言：“奸臣专政，阴盛阳微，谪见于
天。帝恶之，故贬。徐曰：‘求直言而以直弃之，人将不食
吾馀。复原职’。”既而昌隆复上疏触忌，御史金焦劾其
放言肆害，斥昌隆为福宁知县。

按《名山藏》，燕王还北平，传檄天下曰：“太孙即位。”京师
地震。《占书》曰：“地德至静，不宜动摇。若主弱臣强，则必
震动。臣下擅权，则土不宁，变怪生焉。阳伏不能出，阴
出不能入，阴阳相激，地必震动。动于宗庙宫殿者，人
君失信，国无忠臣，诛伐不以礼，上下不相亲也。”
建文二年，会稽地震。

按：《浙江通志》云云。

### 成祖永乐元年地震

按《名山藏》：永乐元年十一月，上顾侍臣曰：“北京、山西、
宁夏一时地震，朕心惕然，尔言其故。”侍臣对曰：“兵戈
土木应也。”上曰：“比年兵旅饥馑，民困甚矣，朕夙夜图
之。朕避暑楼居，武门端门而已，后宫垫隘，不敢增修，
虑土木也。若云兵戈，政当敕边修备。”

按《湖广通志》：“永乐元年，施州地大震。以民奏设帅，辟
王宣抚等七十馀处，随相攻害。”

按《广东通志》：“永乐元年八月辛未，潮州地震。”

永乐二年，地震。

按《大政纪》：“永乐二年十一月甲寅，京师地震。谕文武
群臣，宜戒谨修职，共回天意，凡军民有不便之事，当
速改之。”

按《江南通志》：“永乐二年，应天地震。”

永乐六年，地屡震。

按：《山东通志》云云。

永乐十四年九月癸卯，京师地震。

按：《大政纪》云云。

### 仁宗洪熙元年地震

按《大政纪》：“洪熙元年三月甲戌，南京地震者三。”

### 宣宗宣德元年秋七月北京地震

按：《大政纪》云云。

宣德二年二月，南京地屡震。

按：《大政纪》云云。

宣德四年春正月，两京地震。

按：《大政纪》云云。

### 英宗正统五年地震

按《名山藏》：“正统五年十月，兰县、庄浪同以月朔地震，
十日乃止，坏城堡官民庐舍，压死男女二百馀人。敕
三司修葺赈恤之。”

正统十年，地震。

按《山东通志》：“正统十年，地大震。”

按《福建通志》：“正统十年十一月癸未，地震连日，夜凡
九次，鸟兽之属皆辟易飞走，山崩石坠，地裂水涌，公
私屋宇摧压者多，凡百馀日乃止。”

### 代宗景泰二年地震

按《名山藏》：“景泰二年八月壬申，南京地震。”

景泰三年，地震。

按《名山藏》，“景泰三年九月，南京地震。”

### 英宗天顺二年地震

按《云南通志》：“天顺二年七月，地震，金齿司东南城郭
兵器俱毁。”

天顺四年，地震。

按《浙江通志》：“天顺四年十二月，会稽地震。”

### 宪宗成化元年地震

按《大政纪》：“成化元年二月，大雨黑黍于襄阳地震，屋宇摇动，轰轰有声。四月，河南钧州地震有声，至二十
三日方止。”

按《湖广通志》：“成化元年，襄阳地震有声。”

成化四年地震。

按《大政纪》：“成化四年八月癸巳辰刻，京师地震有声。
九月壬午，京师地震。御史康永韶奏考察两京官。命
吏部都察院会各堂上官考察。”

成化五年，地震。

按《湖广通志》：“成化五年冬十月朔，安陆地震有声，城
垣倾者数丈。”

成化六年，地震。

按《大政纪》：成化六年正月丁亥，河南地震。兵科给事
中郭镗乞禁约天下，今后不许献言祥瑞，置不问。镗
言：“今年正月河南布政司奏地震，既而掌太常寺事
李希安奏甘露降，俱下礼部，尚书邹干等即以甘露
事上闻。臣备位谏官，适睹二事，不敢不言。盖遇灾异
则惧心起，悦休祥则骄心萌，惧则修德，骄则怠政。故”
圣人不贵祥瑞，《春秋》独记灾异。商之中宗、高宗，一则
桑谷生，一则雉雊鼎耳，二君因巫咸、祖乙之言，恐惧
修省，变灾为祥，故能享国长久，商道益隆。汉文、景之
时，日食地震，山崩川涌，星变之异，未易遽数。二君恐
惧修省，今年下诏劝农桑，明年下诏免租税，以致民
和气应，海内富安。惟遇灾而不知惧，“然后乱亡随之。
皇上践祚于兹六载，凡列位大臣职居典礼者，宜如
巫咸之告君，祖乙之正事。邹干等乃以先奏地震迟
留不言，顾以后奏甘露谄言瑞应，迹其所存，实怀容
悦之私。伏愿皇上以年丰为瑞，以民安为祥，以贤才
为宝。遇灾而惧，闻瑞不喜。”仍罢干、希安二人，以谢天
下。及禁约天下，令后不许献言祥瑞，仍以“地震天旱，
因灾求言，博访政事缺失，民间疾苦，以次施行。使天
下后世知皇上不爱祥瑞，不近谄谀，惧灾修德，其为
瑞应，岂不大哉！”上曰：“朕未尝以此怠于德政，郭镗安
得为此言，姑置之。”以湖广地震，遣官祭告境内山川。
八月己巳，广东高、雷二府地震有声。

成化七年，地震。

按《云南通志》：“成化七年春正月，顺宁地震，声如雷，逾
日始宁。”

成化八年地震。

按《山西通志》：“成化八年地震。太原府境内，七月再震，
有声如雷。”

按《贵州通志》：“成化八年冬十一月地震。”

成化九年，地震。

按《山西通志》：“成化九年三月，石楼县地震，七月又震，
有声。”

成化十一年，地震地裂。

按《江南通志》“成化十一年，苏州松江地震，生白毛。”
按《浙江通志》：成化十一年，诸暨地震。

成化十二年，地震，地涌血。

按《大政纪》，“成化十二年正月辛亥，南京地震有声。”“正
月，南京六科十三道各奏，南京阴霾遮日，地震有声，
乞加修省。下所司知之。四月庚寅夜，山西太原府地
震有声。十月辛巳，京师并蓟州等处地震有声。”
按《浙江通志》：成化十二年，嘉兴地震，山阴地涌血。
成化十五年地震。

按《大政纪》：“成化十五年五月乙丑，直隶常州府地震
有声，生白毛。九月丙子，直隶无锡、常熟二县地震有
声。”

按《浙江通志》：“成化十五年九月，嘉兴地震。”

按《湖广通志》：“成化十五年九月，黄梅地震。”

成化十六年，地突起，地震。

按《大政纪》，成化十六年六月，长乐县昆田里平地突
起小阜，阜通三四尺，人畜践之辄陷。寻复于其左涌
一山，广袤五丈馀。其占女主为男之兆。唐武后时有
此，但今异，幸小耳。九月辛丑，四川威州地震有声。
按《山东通志》：成化十六年九月，邹平地震。

按《广东通志》：“成化十六年夏五月，香山地震。”

成化十七年，地震。

按《大政纪》：成化十七年三月，礼部尚书周洪谟等奏
灾变修省事宜，从之。礼部以二月初十日，南京及江
北四府、山东、河南等府州县俱同日地震有声。奏言：
“‘考之传记，地动千里有大灾’。又云：‘春动者岁凶，二月
动者水灾’。今所动不止千里，又况凤阳、南京皆祖宗
根本之地，宗庙社稷所在，关系尢重。乞行各处守臣，
理冤抑，恤孤寡，以消变异；广储畜，省费用，以备岁凶；
濬沟渠，筑河堤，以防水患。毋徒事虚文。”四月，南京六
科给事中周纮等、十三道御史陈金等，因灾异劾南
京礼部侍郎李本、兵部侍郎马显、工部侍郎刘俊、国
子监祭酒王㒜、左副都御史胡拱辰、鸿胪寺卿李镕，
俱不职，乞罢黜。上下部悉留之。金等言：“南京地震有
声，白毛顿长，猛虎近城伤人。且当阳春和煦之时，而
寒风凄雨，有类秋冬。臣惟根本重地，灾异独甚，皆大臣不职所致。”

成化十八年，山阴地震。

按：《浙江通志》云云。

成化十九年，地震。

按《畿辅通志》：“成化十九年春三月，宣府地震。”

按《山东通志》：“成化十九年夏四月，兖州钜野等处，地
震有声。”

成化二十年，地震。

按《名山藏》：成化二十年正月庚寅，京师地震。是日，永
平诸府及宣府、大同、辽东地皆震动。宣府地裂涌水，
天寿山、密云、古北口、居庸关一带，城垣墩台驿堡多
至溃裂，人有压死者。壬辰，敕谕文武群臣曰：“朕夙夜
政理，治效未著。地震京师，天戒至矣。斋心涤虑，省愆
修德，尔文武群臣宜各痛加省改，懋称厥职，以毗朕”
志。

按《福建通志》：“成化二十年十二月戊寅，地震，有声如
雷。”

成化二十一年，地震。

按《山西通志》：“成化二十一年正月地震，洪洞、赵城震
者三，蒲州大震，坏民庐舍房屋墙垣无数，至五十日
而后始止。”

按《蒲州志》：“成化二十一年正月，地大震有声，墙屋倾
覆，五十日始止。”

按《洪洞县志》，“成化二十一年正月，地震者三。”

成化二十二年，地裂地震。

按《陕西通志》：“成化二十二年五月，商州地裂。六月，咸
宁县地裂，倾陷民房屋墙垣无数。”

按《福建通志》：“成化二十二年九月，地震三次。”

成化二十三年，地震。

按《山东通志》：“成化二十三年三月，德平地震。”

按《陕西通志》，“成化二十三年七月二十二日，关中地
震如雷，山多崩圮屋舍，坏男女死者千九百馀人。”
按《湖广通志》，成化二十三年九月，衡阳、德安地震。
按《广东通志》，成化二十三年五月庚申，广州地震。

### 孝宗弘治元年地震

按《云南通志》：“弘治元年，大姚地震，白塔裂，再震复合。
弘治四年地震。”

按《明外史彭韶传》：“弘治四年，南京地震，御史宗彝等
言韶、乔新、强珍、谢铎、陈献章、章懋、彭程俱宜召用，不
报。”

弘治五年地震。

按《山东通志》：“弘治五年夏五月，濮州地震。”

弘治六年地震。

按《山西通志》：“弘治六年，榆次地震，有声如雷。”

弘治七年地震。

按《江西通志》：“弘治七年十一月，地震有声。”

弘治八年地震。

按《大政纪》，“弘治八年十月，南京地震。十一月，陕西地
震。”

按《广东通志》：“弘治八年夏六月，高明地震。”

弘治九年地震。

按《四川总志》：“弘治九年，绵竹地震，自东南而西北，房
屋掣动。”

弘治十年地震。

按《大政纪》。弘治十年五月。“各省地震。诏求直言”
按《浙江通志》。弘治十年九月，杭州地震。

弘治十一年地震。

按《云南通志》：“弘治十一年十月，浪穹地震，有声如雷。
弘治十二年地震，生白毛。”

按《浙江通志》：“弘治十二年，乐清地震，生白毛。”

按《云南通志》：“弘治十二年，云南县地震。夏六月，景东
地震。十日夜，蒙化地大震，民屋多圮。厥明，地生白毛，
长寸许，文庙独无。冬，宜良地震，有声自西南来如雷，
民居尽圮，压死以万计。旬月常震，越四年始宁。十二
月，澂江地震，官民庐舍倾坏，人多压死，月馀乃止。
弘治十三年地震。”

按《福建通志》：“弘治十三年三月，地震有声。”

弘治十四年，地震。

按《大政纪》：弘治十四年正月朔，陕西地震。时西安、延
安、庆阳、潼关等处地震有声，韩城县尢甚，声响如雷，
倾倒官民房五千馀间，压死男妇一百五十。自朔至
望，震犹未息。县东安昌八里，遍地决破涌水，有裂开
地长一二丈或四五丈者，涌出溢流如河。陕西地震
水涌，林俊上疏谓变不虚生，必有其应。历述汉晋以
来宫闱、内侍、柄臣之祸，且乞减斋醮，清役占，汰冗食，
止工作，省供应，节赏赐，戒逸欲，远佞幸，亲贤人。兵部
尚书马文升上疏弭灾急务，上嘉纳之。文升言：“地道
主静，动则失常。考古典，凡言地震者，乃坤不承乾，臣
不承君之兆。然亦未有震于元旦者，亦未有裂地成
河者，此乃非常之异，古今之所罕见也。陕西四邻边
境，而延、庆二府又密迩河套。地震未已，而外国乘之侵凌之兆亦已明矣。值兹民困财竭、兵衰将懦之时，
而欲安内以攘外，修德以弭灾，亦甚乎其难矣。伏望
陛下祇畏变异，痛加修省，节金帛以备紧急，罢斋醮
以省浪费。止传奉之官，禁奏讨之地。将陕西织造绒
褐内臣早取回京，以苏军民之困；宗社生灵庶几有
赖。”上曰：“览奏具见忠爱。所司即便施行。”

按《山西通志》：“弘治十四年正月朔，蒲州地震，有声如
雷，形势闪荡，如舟在浪中。官民墙屋倾颓，压死人畜
甚多。”

按《江南通志》，“弘治十四年，松江地震，屋宇动摇。”
按《云南通志》，弘治十四年正月十六日，剑川州地震，
声如雷，土城官民庐舍皆圮。

按《异林》：“弘治辛酉元日，朝邑地震如雷，城宇撼落者
五千三百馀所，遍地窍发如瓮，口或裂长一二寻，涌
泉泛滥，几成川河。迄望夕犹震摇不息，人民逃散。
弘治十五年地震。”

按《山东通志》：“弘治十五年，汶上地震，有声如雷。秋九
月七日戌时，濮州等处地震，涌水四出，民居倾坏者
千馀，压死者五十馀人，一日三十馀震。”

按《山西通志》，“弘治十五年，保德地震。有声如雷。”
按《河南通志》。弘治十五年，考城地震。

按《云南通志》：“弘治十五年八月，腾冲地震。”

弘治十六年，地震。

按《江西通志》：“弘治十六年八月，乐平地震。”

弘治十七年，地震。

按《山东通志》：“弘治十七年秋九月，金乡地震，越十日
复震。”

按《山西通志》：“弘治十七年，万泉地震。”

按《陕西通志》：“弘治十七年，地震二次。正月，华阴地震，
弘治十八年，地震。”

按《江南通志》，“弘治十八年，松江地震，有声如雷。”
按《浙江通志》，“弘治十八年，两浙地震，生白毛。”

### 武宗正德元年地震

按《大政纪》，“正德元年春正月，地震。”

按《陕西通志》，正德元年二月，郃阳县地连震六次。
按《浙江通志》。正德元年十二月，温州地震生白毛。
按《江西通志》。正德元年九月，馀干地震。

按《云南通志》：“正德元年，云南县地震，生白毛。”

正德三年，武强地震，生白毛。

按：《畿辅通志》云云。

正德四年，地震地裂。

按《畿辅通志》：“正德四年，武强地震，生白毛。”

按《浙江通志》：“正德四年，德清新昌地震。”

按《广东通志》：“正德四年冬十月，惠州地震。”

按《湖广通志》，“正德四年春，枣阳地震，祁阳地裂泉溢。
七月江夏地震，生白毛。冬十月，靖州地震，一日三次。”
按《福建通志》，“正德四年，连江地生白毛，焚之有发气。”
按《广东通志》，“正德四年秋七月，兴宁地震。九月，高州
地震。”

正德五年，地震。

按《明昭代典则》，“正德五年秋七月，四川威茂地震，有
声如雷，漳川、乐至、川县皆震。”

按《畿辅通志》：“正德五年夏五月，衡水地震。”

按《浙江通志》：“正德五年，湖州地震，生白毛。”

按《湖广通志》：“正德五年五月，靖州地震。”

按《广东通志》：“正德五年秋七月地震。”

按《广西通志》：“正德五年六月，苍梧地震，次日生白毛。
正德六年地震。”

按《大政纪》，“正德六年十一月，京师地震。”

按《浙江通志》：“正德六年，杭州地震。”

按《江西通志》，“正德六年春正月朔，东乡进贤地震。”
按《云南通志》，“正德六年，腾冲地震。楚雄北胜州地震，
有声自西北来，墙屋俱圮。五月六日，地大震，城倾，西
北圮民居千馀所。”

按《贵州通志》：“正德六年秋九月，都匀地震。”

正德七年，地震。

按《陕西通志》：“正德七年三月，渭南县地震。”

按《江南通志》，正德七年，苏州地震有声，生白毛。
按《浙江通志》，正德七年，杭州连月地震，生白毛。
按《广西通志》，正德七年六月，北流地震。

按《云南通志》：“正德七年八月庚午，金齿、腾冲地震。辛
未，大震有声，城堞官署民居倾坏，死伤者甚多。
正德八年地震。”

按《广西通志》：“正德八年秋八月，宣化县地震，声隐隐
如雷。”

按《云南通志》：“正德八年，临安地震，有声如雷，三日乃
止。”

正德九年，地震。

按《山西通志》：“正德九年，寿阳地震，声如雷，日三次。
正德十年地震。”

按《山东通志》，“正德十年十一月，沂州地震按《浙江通志》，“正德十年，遂昌地震。”

按《湖广通志》：“正德十年，荆州地震有声，十一月复震，
常德丰州南漳地震。”

按《云南通志》：“正德十年，蒙化地大震，池中水立；景东
地大震，民居半圮。五月六日，武定、禄丰、鹤庆、姚安、丽
江、大姚同日地震，官民庐舍倾圮殆尽；邓州地大震，
六月又震，八月又震。九月，太和地震，屋墙尽塌，压死
数百人。日每小震，逾旬始宁。”

正德十一年，地震地裂。

按《浙江通志》：“正德十一年，松阳地震。”

按《湖广通志》。“正德十一年，江夏地震。八月武昌地裂。”
按《福建通志》。“正德十一年八月，地大震。”

正德十二年，地震。

按《浙江通志》“正德十二年，杭州永嘉、乐清地震。”
按《江西通志》，“正德十二年夏四月，丰城地震。”

按《福建通志》：“正德十二年四月十九日，沙县地震。是
年将乐董旭等为乱。”又“是年地生毛，一夜长二三寸，
有白有黑，民惊骇者，两阅月乃没。”

正德十四年，地震。

按《江西通志》：“正德十四年春，九江地震，黑气弥月始
散。”

按《广东通志》：“正德十四年，增城博罗地震。”

正德十五年，地震。

按《山东通志》：“正德十五年八月，夏津县地震。”

按《浙江通志》：“正德十五年，宁波地震。”

按《福建通志》：“正德十五年三月二十五日，安溪地大
震，声如雷。”

按《广东通志》：“正德十五年秋八月，澄迈田移隅，都民
曾攻石窟，出下丘，连苗移叠上丘，高近尺。”

按《广西通志》：“正德十五年六月二十七日夜，苍梧地
震。”

正德十六年，地震。

按《浙江通志》：“正德十六年冬至，松阳地震，遂昌地吼，
其声如虎。”

### 世宗嘉靖元年地震

按《山西通志》，“嘉靖元年秋八月，阳曲、榆次、宁乡地震。”
按《陕西通志》，“嘉靖元年夏，宁夏地震，有声如雷。”
按《江西通志》，“嘉靖元年九月，建昌地震有声。”

按《湖广通志》：“嘉靖元年三月，黄陂地震，枣强谷城亦
震，沿江地震，至岳麓江而定，城郭多没。”

嘉靖二年地震。

按《大政纪》：嘉靖二年正月，应天、凤阳、山东、河南、陕西
地震，南畿青、齐、雍、豫诸州同时地震。给事中黄臣上
言，“太监萧敬久窃重秉，复开传乞之门。地震之变，斯
人致之，宜加窜斥。”不报。十二月，南京地震，大雷电以
雪。是月下弦地震，雷雪连日夜不绝。至明岁元日，地
复大震。南京礼部侍郎刘瑞上言，“地震不于他所而
独于南京，不于他日而于立春、元旦，凡有耳目，莫不
骇愕。盖南都天下之本，而军民又南都之本也。本安
则天下安矣。”谨条六事以闻：一曰多发帑藏，二曰严
督逋负，三曰督察赈济，四曰修祭告，五曰谨戒备，六
曰端大本。帝嘉纳之。

按《陕西通志》：“嘉靖二年正月，陕西地震。”

按《广东通志》：“嘉靖二年秋，乐会地震，声响如雷，民谓
大军将至，奔走数日乃定。”

嘉靖三年地震。

按《陕西通志》：“嘉靖三年九月，会宁县地震，是月河州
卫地震。”

按《浙江通志》：“嘉靖三年，嘉兴山阴地震。”

按《湖广通志》：“嘉靖三年，襄阳、宜城、均州地大震。
嘉靖四年，地震。”

按：《全辽志》：“嘉靖四年夏五月，辽阳地震者三。”

按《广西通志》：“嘉靖四年冬十二月，都司地陷，大门左
旗纛庙前，忽有声如雷，陷地一穴，阔二丈五尺，深一
丈。次日，离前穴三丈许，复陷一丈，阔二丈，深二丈。有
青气一道，上冲数丈，良久始散。”

嘉靖五年地震。

按《山西通志》：“嘉靖五年，泽州高平、阳城地震。”

按《云南通志》：“嘉靖五年八月，通海地震，自东南来，有
声如雷，坏城堞官署民居，压死者甚多。”

嘉靖六年地震。

按《山西通志》：“嘉靖六年春，万泉地震。”

按《云南通志》：“嘉靖六年，霑益地震，坏民居。”

嘉靖七年地震。

按《浙江通志》：“嘉靖七年，嘉兴地震。”

按《湖广通志》：“嘉靖七年二月，新化地震，有声如雷，八
月复震。”

按《云南通志》：“嘉靖七年，云南县地震。”

嘉靖九年地震。

按《广东通志》：“嘉靖九年夏四月，德庆地震，其声如雷。
九月，廉州地震嘉靖十年地震。”

按《畿辅通志》：“嘉靖十年夏六月，宣府地震。”

按《浙江通志》：“嘉靖十年，湖州地陷数十丈。”

按《四川总志》：“嘉靖十年冬十月，岳州地震。”

按《贵州通志》：“嘉靖十年冬十一月晦，普定地震。
嘉靖十一年地震。”

按《大政纪》：“嘉靖十一年正月，青州地震。”

按《畿辅通志》：“嘉靖十一年夏六月，宣府地震。”

嘉靖十二年地震。

按《大政纪》：“嘉靖十二年正月甲寅，怀来地震。”

嘉靖十三年地震。

按《陕西通志》：“嘉靖十三年闰二月，洮泯州地震，同州
地震若雷，数日方止，连震十五次。”

按《江西通志》，“嘉靖十三年闰二月，瑞州府地震。”
按《广东通志》：“嘉靖十三年冬十月，平阳地震，有声如
雷。”

嘉靖十四年地震。

按《广西通志》：“嘉靖十四年四月，容县地大震者二次。
嘉靖十五年地震。”

按《蜀都杂抄》：“嘉靖十五年丙申春二月二十八日癸
丑，四更点将尽，地震者三。初震，房屋有声，鸡犬皆鸣，
随以天鼓自西北而南。后数日得报，惟建昌尤甚，城
郭廨宇皆倾，死者数千人，都司李某亦与焉。”

按《四川总志》：“嘉靖十五年三月，岳池地复震，建昌、宁
番尢甚，有声如雷，地裂陷四五尺。”

按《贵州通志》：“嘉靖十五年秋七月，思南地震。”

嘉靖十六年地震。

按《山西通志》：“嘉靖十六年春正月，文水地震。”

按《陕西通志》：“嘉靖十六年二月，略阳地震。”

按《云南通志》：“嘉靖十六年，曲靖霑益陆凉马龙、罗雄
地震。”

嘉靖十七年地震。

按《畿辅通志》：“嘉靖十七年，深州地震。”

按《山西通志》，“嘉靖十七年，阳曲太谷地震，屋瓦皆鸣。”
按《云南通志》，嘉靖十七年，昆明地震，数日乃止。
嘉靖十八年，地震。

按《山西通志》：“嘉靖十八年，阳曲地震。”

按《陕西通志》：“嘉靖十八年三月，新安地震二次，房屋
动摇。”

嘉靖二十年，地震裂。

按《湖广通志》：“嘉靖二十年五月，随州大雨三日，黄连
村地裂为壑，有声如雷，周五里皆震，再越月乃止。
嘉靖二十一年地震。”

按《山西通志》，嘉靖二十一年，保德地大震，房房倾颓。
按《湖广通志》，嘉靖二十一年五月，益阳地震。

嘉靖二十三年地震。

按《贵州通志》：“嘉靖二十三年，兴隆地震。”

嘉靖二十四年地震。

按《山西通志》：“嘉靖二十四年，大同地震。”

嘉靖二十六年地震。

按《大政纪》：“嘉靖二十六年七月，京师地震。八月，京师
地屡震，求言。”

嘉靖二十七年，地震地鸣。

按《明昭代典则》：“嘉靖二十七年秋七月八月，京师地
震。”

按《全辽志》：“嘉靖二十七年秋七月，复州地鸣如雷。八
月，金州地大震有声。”

按《山东通志》：“嘉靖二十七年八月，地大震，城崩。益都
地震。”

按《陕西通志》：“嘉靖二十七年，鄜延等处地震有声。是
时地屡震。”

嘉靖二十八年地震。

按《山西通志》：“嘉靖二十八年，介休地震，民舍多毁。”
嘉靖二十九年，地震。

按《湖广通志》：“嘉靖二十九年正月，武陵龙阳地震有
声。”

按《福建通志》，“嘉靖二十九年，地大震，海贼入长乐。”
按《广东通志》，嘉靖二十九年八月，博罗地震。

嘉靖三十年地震。

按《福建通志》：“嘉靖三十年，福州地震。”

嘉靖三十一年地震。

按《贵州通志》：“嘉靖三十一年，盖州地动有声。”

嘉靖三十二年地震。

按《湖广通志》，“嘉靖三十二年十二月，均州地大震。”
按《云南通志》，“嘉靖三十二年闰三月，永昌、腾越地震，
明日复震。”

嘉靖三十三年地震。

按《湖广通志》：“嘉靖三十三年十二月，澧州、德安、襄阳、
郧阳地震，钟祥、谷城地震有声。”

按《云南通志》：嘉靖三十三年，𥔲嘉地震。
嘉靖三十四年，地震按《大政纪》，“嘉靖三十四年十二月，秦晋地震，山移；陕
西地震，山移数里，平地坼裂，水溢出。西安、凤翔、庆阳
诸府州县城皆陷没，人民压死数十万。连震数月，人
心惶恐，夜露宿里间，不敢近庐舍。山西平阳、河南河
洛诸郡县皆连及之。”

按《山西通志》，“嘉靖三十四年十二月，地大震。太原、平
阳、汾、潞、辽，同日地震，有声如雷，惟蒲州为甚。地裂水
涌，城垣屋舍殆尽，人民压溺死者不可胜计。”

按《陕西通志》：“嘉靖三十四年十二月，酉安、凤翔庆阳
诸郡邑，地震如雷，城陷，压死者数十万人。”

按《浙江通志》：“嘉靖三十四年，嘉兴地生白毛。”

按《广西通志》：“嘉靖三十四年三月初七日，太平府地
震，屋宇有声。”

按《临晋县志》：“嘉靖三十四年十二月十二日夜半，地
大震，有声如雷。初自西北来，轰轰然土气冲天，地裂
成渠，井水外溢，城郭祠宇官民庐舍尽倾，压死人畜
无筭。嗣是微震不止，天寒民露处抢掠大起。”

嘉靖三十五年地震。

按《明昭代典则》：“嘉靖三十五年，山西陕西地大震，官
署民屋尽倒，压死者以数万计。”

按《山西通志》：“嘉靖三十五年秋，泽州岳阳地震，有声
如雷。”

按《河南通志》：“嘉靖三十五年十二月，南阳地震有声。
嘉靖三十六年，地震。”

按《大政纪》：“嘉靖三十六年十二月，兖州地震。”

按《畿辅通志》：“嘉靖三十六年三月，永平地震。”

按《浙江通志》：“嘉靖三十六年，永嘉地生白毛。”

按《四川总志》：“嘉靖三十六年，安岳地生白毛，长四寸，
如马尾。”

嘉靖三十七年，地震出血。

按《大政纪》：嘉靖三十七年三月，河南地震有声。四月，
密云地震有声，总督侍郎王忬以闻。五月，蒲州、潮州
各地震，东阳县地出血，浙江东阳县湖城地坼泐四
三处各涌血若线，凝结片起。巡按御史王本固、总督
侍郎胡宗宪各上其状，因言“往岁慈谿曾有此异，未
几有海寇之殃。今诸寇未息而东阳复尔，可为寒心。
乞敕大小臣工一体警备。”从之。七月，河南南阳地震。
按《河南通志》，嘉靖三十七年，新野地震，声自东北来，
鸟兽皆惊。

按《广东通志》：“嘉靖三十七年夏五月，潮州地震。
嘉靖三十八年，地震。”

按《浙江通志》：“嘉靖三十八年，嘉兴地震。”

嘉靖三十九年，地震出血。

按《大政纪》：“嘉靖三十九年二月，竹谿县地震出血。四
月，宁夏地震。六月，香山、新会等县地震有声。”

按《浙江通志》，“嘉靖三十九年，嘉兴湖州山阴地震。”
按《湖广通志》，“嘉靖三十九年九月，岳州地震。”

按《广东通志》，“嘉靖三十九年六月，广州地震有声。”
按《云南通志》，“嘉靖三十九年，通海湖外北关村地震，
有声如雷，民居倾圮，压死数十人。”

嘉靖四十年地震。

按《山西通志》：“嘉靖四十年夏六月，吉州地震，是月十
四日，屋瓦皆有声。”

按《陕西通志》：“嘉靖四十年，宁夏地震三十日。”

嘉靖四十一年地震。

按《福建通志》：“嘉靖四十一年正月朔，地震有声。三月，
三卫军郭天养作乱。”

按《湖广通志》，“嘉靖四十一年九月，钟祥地震有声。”
按《云南通志》，嘉靖四十一年十一月，河西地震。
嘉靖四十二年，地震。

按《山西通志》：“嘉靖四十二年九月，武乡地震，人民有
压死者。”

按《云南通志》：“嘉靖四十二年正月，永平地震自西方，
声闻百里。二月，霑益陆梁地震。”

按《贵州通志》：“嘉靖四十二年三月，威青地震。”

嘉靖四十三年地震。

按《云南通志》：“嘉靖四十三年，江川县大雷雨地震，昼
夜十馀次，浃旬乃止。”

嘉靖四十四年地震。

按《浙江通志》，“嘉靖四十四年，温州地震生白毛。”
按《云南通志》，嘉靖四十四年冬，地震。

按《贵州通志》：“嘉靖四十四年，都匀地震。”

嘉靖四十五年地震。

按《湖广通志》，嘉靖四十五年十二月，沔阳郧阳地震。
按《福建通志》，嘉靖四十五年正月朔日地震。

按《云南通志》：“嘉靖四十五年冬，通海复地震。”

按《贵州通志》：“嘉靖四十五年秋七月，都匀地震。